               ЕВРОПЕЙСКА КОМИСИЯ
            Брюксел, 29.5.2019
            COM(2019) 245 final
            2019/0120(NLE)
            Предложение за
            РЕШЕНИЕ НА СЪВЕТА
            относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи(бюджетен ред 02 04 77 03 — Подготвително действие във връзка с научни изследвания в областта на отбраната)
            (текст от значение за ЕИП)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               С проекта на решение на Съвместния комитет на Европейското икономическо пространство (ЕИП) (приложен към предложението за решение на Съвета) се цели изменение на Протокол 31 към Споразумението за ЕИП относно сътрудничеството в специфични области извън четирите свободи. Това е необходимо, за да могат членуващите в ЕИП държави от ЕАСТ да продължат да участват в подготвителното действие на Съюза за научни изследвания в областта на отбраната (наричано по-нататък „подготвителното действие“) през финансовата 2019 година.

                  Тъй като Лихтенщайн и Исландия не заявиха интерес за участие в това подготвително действие, проектът на решение на Съвместния комитет на ЕИП се отнася само до Норвегия.

               •Съгласуваност с действащите разпоредби в тази област на политиката

               Член 78 от Споразумението за ЕИП предвижда договарящите се страни да укрепват и разширяват сътрудничеството в рамките на дейностите на ЕС в сферата на научните изследвания и технологичното развитие. Комисията, която в момента финансира изключително научноизследователска и развойна дейност (НИРД) за граждански цели или с двойна употреба чрез програмата „Хоризонт 2020“, счита подготвителното действие за важен инструмент, чрез който да се провери каква е добавената стойност от свързаните с отбраната научни изследвания, финансирани от бюджета на ЕС.

                  Норвегия вече участва в подготвителното действие през предишната 2018 година. Освен това още през 2014 г. Норвегия i) сключи споразумение за сътрудничество с Европейската агенция по отбрана и ii) свързаната Директива за възлагането на обществени поръчки в областта на отбраната и сигурността (2009/81/ЕО) беше включена в Споразумението за ЕИП.

               •Съгласуваност с други политики на Съюза

               Съвместните научни изследвания в областта на иновационните технологии, продукти и услуги в сферата на отбраната са от решаващо значение за гарантиране в дългосрочен план на конкурентоспособността на сектора на отбраната и, в крайна сметка, на стратегическата автономност на Европа. Следователно сътрудничеството с Норвегия ще допринесе положително за усилията на ЕС в тази област.

                  Комисията отчита, че подготвителното действие е част от нейните политики, свързани с вътрешния пазар, промишлеността и научните изследвания. Ето защо по-нататъшното задълбочаване на сътрудничеството е в съответствие с целите на Споразумението за ЕИП.

               2.ПРАВНО ОСНОВАНИЕ, СУБИСИДИАРНОСТ И ПРОПОРЦИОНАЛНОСТ

               •Правно основание

               Правното основание са член 58, параграф 2, буква б) и член 181 от Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012
                  1
                във връзка с член 218, параграф 9 от Договора за функционирането на Европейския съюз и член 1, параграф 3 от Регламент (ЕО) № 2894/94 на Съвета
                  2
                относно условията за прилагане на Споразумението за ЕИП, в който се предвижда, че Съветът определя въз основа на предложение на Комисията позицията, която трябва да се заеме от името на Съюза по отношение на подобни решения.

               •Субсидиарност (при неизключителна компетентност)

               Предложението е в съответствие с принципа на субсидиарност по следната причина:

                  Целта на настоящото предложение, а именно продължаване на сътрудничеството в сферата на научните изследвания в областта на отбраната с членуващите в ЕИП държави от ЕАСТ чрез участието им в подготвително действие, финансирано от бюджета на ЕС, не може да бъде постигната в достатъчна степен от държавите членки и следователно, с оглед на въздействието, може да бъде постигната по-добре на равнището на Съюза.

               •Пропорционалност

                  В съответствие с принципа на пропорционалност предложението не надхвърля необходимото за постигането на целта му — да се засили и разшири сътрудничеството в рамките на дейностите на ЕС в сферите на научните изследвания и технологичното развитие.

               •Избор на инструмент

                  В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместният комитет на ЕИП осигурява ефективното изпълнение и функциониране на Споразумението за ЕИП. За тази цел той взема решения в случаите, предвидени в това споразумение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               Не се прилага.

               4.ОТРАЖЕНИЕ ВЪРХУ БЮДЖЕТА

                  Норвегия ще допринесе финансово в бюджетен ред 02 04 77 03: „Подготвително действие във връзка с научни изследвания в областта на отбраната“. Точният размер на участието ще бъде определен, след като настоящото решение на Съвета бъде прието.

               5.ДРУГИ ЕЛЕМЕНТИ

               •Планове за изпълнение и механизми за мониторинг, оценка и докладване

               В съответствие с бюджетната политика на ЕС всяко участие в дейност на ЕС може да бъде осъществено само след като бъде изплатена съответната сума за финансово участие. Плащането обаче може да се извърши, след като настоящият проект на решение на Съвета бъде приет и последващата покана на ЕС за внасяне на средства, отправена от Европейската комисия, бъде представена на членуващите в ЕИП държави от ЕАСТ.

               Ето защо, за да се покрие периодът между януари 2019 г. и получаването на съответното плащане, проектът на решение на Съвместния комитет следва да се прилага с обратно действие от януари 2019 г.

                  Обратното действие не засяга правата и задълженията на съответните лица и е в съответствие с принципа на оправданите правни очаквания.

               2019/0120 (NLE)

               Предложение за

               РЕШЕНИЕ НА СЪВЕТА

               относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

                  (бюджетен ред 02 04 77 03 — Подготвително действие във връзка с научни изследвания в областта на отбраната)

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 218, параграф 9 от него,

               като взе предвид Регламент (ЕО) 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  3
               , и по-специално член 1, параграф 3 от него,

               като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012
                  4
               , и по-специално член 58, параграф 2, буква б), член 110, параграф 1 и член 181 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  5
                („Споразумението за ЕИП“) влезе в сила на 1 януари 1994 г.

               (2)Съгласно член 98 от Споразумението за ЕИП Съвместният комитет на ЕИП може да реши да измени, inter alia, протокол 31 към Споразумението за ЕИП.

               (3)Протокол 31 към Споразумението за ЕИП съдържа разпоредби относно сътрудничеството в специфични области извън четирите свободи.

               (4)Държавите от ЕАСТ продължават да участват в действията на Съюза, свързани с бюджетен ред 02 04 77 03 (Подготвително действие във връзка с научни изследвания в областта на отбраната), включени в общия бюджет на Европейския съюз за финансовата 2019 година.

               (5)Поради това протокол 31 към Споразумението за ЕИП следва да бъде изменен, за да може това разширено сътрудничество да продължи и след 1 януари 2019 г.

               (6)Позицията на Съюза в рамките на Съвместния комитет на ЕИП следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да бъде заета от името на Съюза в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        OВ L 193, 30.7.2018 г., стр.1

                     (2)

                        OВ L 305, 30.11.1994 г., стр. 6–8

                     (3)

                        OВ L 305, 30.11.1994 г., стр. 6–8.

                     (4)

                        OВ L 193, 30.7.2018 г., стр.1

                     (5)

                        ОВ L 1, 3.1.1994 г., стр. 3.

    ---documentbreak---

               ЕВРОПЕЙСКА КОМИСИЯ
            Брюксел, 29.5.2019
            COM(2019) 245 final
            ПРИЛОЖЕНИЕ
            към
            Предложение за Решение на Съвета
            относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи(бюджетен ред 02 04 77 03 — Подготвително действие във връзка с научни изследвания в областта на отбраната)

               ПРИЛОЖЕНИЕ

               РЕШЕНИЕ НА СЪВМЕСТНИЯ КОМИТЕТ НА ЕИП

               № […]

               от […]

               за изменение на Протокол 31 към Споразумението за ЕИП относно сътрудничеството в специфични области извън четирите свободи

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,

               като има предвид, че:

               (1)Целесъобразно е да продължи сътрудничеството между договарящите се страни по Споразумението за ЕИП в действия на Съюза, финансирани от общия бюджет на Съюза, по отношение на подготвителното действие на Съюза за научни изследвания в областта на отбраната.

               (2)Протокол 31 към Споразумението за ЕИП следва да бъде изменен, за да може това разширено сътрудничество да продължи и след 1 януари 2019 г.

               ПРИЕ НАСТОЯЩОТО РЕШЕНИЕ:

               Член 1

               В член 1, параграф 13, буква а) от протокол 31 към Споразумението за ЕИП думите „и 2018 г.“ се заменят с думите „ , 2018 г. и 2019 г.“.

               Член 2

               Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП
                  1*.

               То се прилага се от 1 януари 2019 г.

               Член 3

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на […] година.

                     (1)
                  *
                        [Без отбелязани конституционни изисквания.] [С отбелязани конституционни изисквания.]


               ЕВРОПЕЙСКА КОМИСИЯ
            Брюксел, 2.7.2019
            COM(2019) 290 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията (EGF/2019/000 TA 2019 — Техническа помощ по инициатива на Комисията)

               ОБЯСНИТЕЛЕН МЕМОРАНДУМ

               Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                (наричан по-нататък „Регламентът за ЕФПГ“).

               ОБОБЩЕНИ ДАННИ ЗА ЗАЯВЛЕНИЕТО И АНАЛИЗ

                  Основни данни:

                  Референтен номер по ЕФПГ
                        EGF/2019/000

                  Европейска комисия
                        Техническа помощ

                  Административни разходи: бюджет в евро
                        610 000

                  Процент на административните разходи (таван: 0,5 %)
                        0,35 %

               Съгласно член 11, параграф 1 от Регламента за ЕФПГ по инициатива на Комисията всяка година за техническа помощ могат да бъдат предоставени най-много 0,5 % от максималния годишен размер на средствата от ЕФПГ.

               Техническа помощ, която ще се финансира, и разбивка на прогнозните разходи

               1.Финансовото участие ще бъде използвано за покриване на разходите, посочени в член 11, параграфи 1 и 4 и член 12, параграфи 2, 3 и 4 от Регламента за ЕФПГ. Подробна информация е представена по-долу.

               2.Мониторинг и събиране на данни: Комисията ще събере данни за постъпилите, финансираните и приключените заявления, както и за предложените и предприетите мерки. Тези данни ще бъдат публикувани на уебсайта на Европейската комисия и ще бъдат представени в съответния формат, необходим за включването им в двугодишния доклад през 2021 г. Като се има предвид опитът от последните години, прогнозните разходи за тази дейност възлизат на 20 000 EUR.

               3.Информация: Комисията създаде и поддържа уебстраница за Европейския фонд за приспособяване към глобализацията
                  2
                съгласно изискванията на член 12, параграф 2 от Регламента за ЕФПГ. Тази уебстраница ще бъде редовно актуализирана и допълвана, като новите елементи ще бъдат преведени на всички официални езици на ЕС. Широката общественост ще бъде по-добре информирана за ЕФПГ и дейността му ще се популяризира. Информация за ЕФПГ ще бъде включена в различни публикации и аудио-визуални дейности на Комисията, както е предвидено в член 11, параграф 4 от Регламента за ЕФПГ. Прогнозните разходи за всички тези дейности възлизат на 20 000 EUR.

               4.Електронна система за обмен на данни: Комисията продължава работата си по разработването на стандартизирани процедури за заявленията и деловодството по линия на ЕФПГ, като използва функционалните възможности на SFC2014 (системата за управление на фондовете в Европейския съюз). Това дава възможност за опростяване на заявленията съгласно Регламента за ЕФПГ, по-бързо обработване и по-лесно докладване. Интерфейс между SFC и системата ABAC на Комисията за счетоводно отчитане и финансова информация улеснява финансовите операции по ЕФПГ. Финансовото участие в размер на 80 000 EUR е за редовната поддръжка и по-нататъшното разработване на заявленията в рамките на SFC, както и за интегрирането на нови инструменти за докладване.

               5.Административна и техническа подкрепа (заседания на експертната група): Експертната група на лицата за контакт за ЕФПГ, в която участва по един член от всяка държава членка, ще проведе две заседания (през втората половина на 2019 г./първата половина на 2020 г.). Прогнозните разходи за тези две заседания възлизат общо на 70 000 EUR.

               6.Административна и техническа подкрепа (семинари за установяване на контакти) Освен това, за да насърчи установяването на контакти между държавите членки, Комисията ще организира два семинара с участието на изпълнителните органи на ЕФПГ и социалните партньори. Доколкото е възможно, семинарите ще бъдат насрочени за дати, близки до тези на двете заседания на експертната група, като ще се наблегне на въпроси, свързани с практическото прилагане на Регламента за ЕФПГ. Прогнозните разходи за тези дейности възлизат на 120 000 EUR.

               7. Оценка: През 2019 г. ще бъде стартирана процедура за възлагане на обществена поръчка за извършване на последващата оценка, за да може оценяването да приключи до 31 декември 2021 г. (съгласно изискванията на член 20, параграф 1, буква б) от Регламента за ЕФПГ). За тази цел ще бъдат необходими 300 000 EUR.

                        Дейности

                        Прогнозен брой

                        Прогнозни разходи по дейност
                           (EUR)

                        Общи разходи
                           (EUR)

                        Мониторинг и събиране на данни

                        Разни

                        Разни

                        20 000

                        Информационни дейности

                        Разни

                        Разни

                        20 000

                        Създаване на електронна система за обмен на данни

                        Разни

                        Разни

                        80 000

                        Административна и техническа подкрепа: заседания на експертната група на лицата за контакт за ЕФПГ

                        2

                        35 000

                        70 000

                        Административна и техническа подкрепа: семинари за установяване на контакти във връзка с изпълнението на ЕФПГ

                        2

                        60 000

                        120 000

                        Оценка

                        1

                        300 000

                        300 000

                        Общи прогнозни разходи

                        610 000

               Финансиране

               8.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  3
                максималният годишен бюджет за ЕФПГ за 2019 г. е 150 милиона евро по цени от 2011 г. (175 748 000 EUR по цени от 2019 г.).

               9.Съгласно член 11, параграф 1 от Регламента за ЕФПГ 0,5 % от тази сума (175 748 000 EUR по цени от 2019 г.) могат да бъдат предоставени за техническа помощ по инициатива на Комисията. Предложената в настоящото решение сума представлява около 0,35 % от наличния за 2019 г. максимален годишен бюджет за ЕФПГ.

               10.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  4
               .

               Свързани актове

               11.Едновременно с настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 610 000 EUR към съответния бюджетен ред.

               Източник на бюджетните кредити за плащания

               12.За осигуряване на сумата от 610 000 EUR, необходима за техническа помощ, ще се използват бюджетни кредити от бюджетния ред за ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията
                  (EGF/2019/000 TA 2019 — Техническа помощ по инициатива на Комисията)

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  5
               , и по-специално член 11, параграф 2 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  6
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) цели оказване на подкрепа на съкратени работници и самостоятелно заети лица, чиято дейност е била прекратена в резултат на големи структурни промени в моделите на световната търговия, произтичащи от глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и подпомагане на повторната им интеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета
                  7
                ЕФПГ не може да надхвърля максимален годишен размер от 150 милиона евро (по цени от 2011 г.).

               (3)В Регламент (ЕС) № 1309/2013 е посочено, че по инициатива на Комисията всяка година за техническа помощ могат да бъдат използвани най-много 0,5 % от максималния годишен размер на средствата от ЕФПГ.

               (4)Следва да бъдат мобилизирани средства от ЕФПГ за предоставяне на сума в размер на 610 000 EUR за техническа помощ по инициатива на Комисията,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Европейския съюз за финансовата 2019 година от Европейския фонд за приспособяване към глобализацията се мобилизират средства за предоставяне на сумата от 610 000 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила на третия ден след деня на публикуването му в Официален вестник на Европейския съюз.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 347, 20.12.2013 г., стр. 855.

                     (2)

                  http://ec.europa.eu/egf

                     (3)

                        ОВ L 347, 20.12.2013 г., стр. 884.

                     (4)

                        ОВ С 373, 20.12.2013 г., стр. 1.

                     (5)

                        ОВ L 347, 20.12.2013 г., стр. 855.

                     (6)

                        ОВ С 373, 20.12.2013 г., стр. 1.

                     (7)

                        Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).